एहि मौका पर मिथिला राज्य संघर्ष समितिक अध्यक्ष डा. सत्यनारायण महतो कहलैथ जे भारत में 1954 केर बाद सऽ बहुतो राज्यक निर्माण भेल मुद सभ बेर मिथिला राज्यक मांग के अनठा देल गेल। ओ कहलैथ जे मिथिलाक हिस्सा में जाहि अनुपात में विकास होयबाक चाही छल, से आइ धरि नहिँ भेल हँ। ओतय समितिक महासचिव प्रो. उदय शंकर मिश्रा सेहो सरकार सऽ शीघ्र मिथिला राज्यक घोषणा करबाक मांग केलैथ।
 अंतरराष्ट्रीय मैथिली परिषद्क संस्थापक डॉ. धनाकर ठाकुरक मुताबिक राज्यक निर्माण मे देरी सरकार केँ राष्ट्रीय सुरक्षा कऽ लऽ महंग साबित भऽ सकैत अछि। ओ कहलैथ जे मिथिला क्षेत्रक बदहाली केर कारण ओतुक्का लोकसभ जीवन यापन करबाक लेल दोसर राज्य में विस्थापित होयबा पर मजबूर छथि। समितिक संयोजक कौशल कुमार कहलैथ जे मिथिला में रोजगार आ शिक्षाक स्थिति बहुत खराब अछि। कार्यक्रम मेँ भुवनेश्वर प्रसाद, डॉ. बुचरु पासवान, कमल कांत झा, विजय चंद्र झा, जगदीश शर्मा, भीम सिंह मैथिल ,विकास ठाकुर, सागर मिश्र, इंद्रजीत राय संगे सैकड़ो मैथिल उपस्थित छलैथ। एहि मौका पर मैथिलीक द्विमासिक पत्रिका मिथिलांचल टुडे केर टीम सेहो धरनाक समर्थन करबाक लेल आयल छल। 